stanford-oval/wikipedia huggingface dataset:
Costco
Historiaa

Kuluttajille sallitun noutotukun idean kehitti kalifornialainen Sol Price poikansa Robertin kanssa. Isä Sol oli vuonna 1954 perustanut liittovaltion virkailijoille tarkoitetun halpamyymäläketjun FedMartin, jonka hän jätti 1970-luvun puolivälissä. Isä ja poika avasivat vuonna 1976 ensimmäisen warehouse clubin Howard Hughesin vanhoihin lentokonehangaareihin San Diegossa. Ensimmäinen voitollinen vuosi oli 1979, ja vuonna 1980 neljä myymälää Kaliforniassa ja Arizonassa käsittävä yritys listautui pörssiin. Jeff Brotman ja Jim Sinegal avasivat ensimmäisen Costco-varastomyymälän Seattleen vuonna 1983. Sinegal oli aiemmin työskennellyt sekä FedMartissa että Price Clubissa. Kahta vuotta myöhemmin Costco Warehouse Corporation listautui NASDAQ-pörssiin. Vuonna 1991 Costco järjesti osakeannin ja sai 200 miljoonaa dollaria uutta pääomaa laajentuakseen ja maksaakseen velkojaan. Vuonna 1993 Costco fuusioitui The Price Companyn kanssa, ja muodostui Price/Costco Inc. Vuonna 1997 muista fuusiossa tulleista toimialoista muodostettiin Price Enterprises, Inc., ja varastomyymäläyrityksen nimeksi tuli Costco Companies Inc. Vuonna 1998 Costco laajeni Yhdysvalloista Kanadaan, Britanniaan, Etelä-Koreaan ja Japaniin, ja seuraavana vuonna yhtiön organisaatiojärjestelyjen myötä nimeksi tuli Costco Wholesale Corporation.
Vuonna 2019 Costco avaa 440 miljoonaa Yhdysvaltain dollaria maksaneen kanafarmin Nebraskassa. Sen avulla Costco saa tuotettua 100 miljoonaa kanaa vuodessa, mikä on 40 prosenttia sen kananlihan tarpeesta. Costco teki investoinnin, koska Yhdysvaltojen kana-alalle oli muodostunut oligopoli.
Liikeidea

Costco tarjoaa asiakkailleen kolmenlaista vuosimaksullista jäsenyyttä. Business-jäsenyys on tarkoitettu yrittäjille heidän ammatti- ja kotitaloushankintoihinsa, kun taas Gold Star -jäsenyys on avoin yksityistalouksille. Kolmas jäsenyystapa Executive maksaa kaksi kertaa muita jäsenyyksiä enemmän (110 dollaria vuonna 2015) ja tarjoaa mahdollisuuden hankkia tavaroiden ohella edullisesti myös vakuutuksia, eläkesäästöohjelmia, autoja, asunto- ja kulutusluottoja, henkilösuojapalveluja, henkilökohtaisten sekkien painatusta ja erilaisia pienyritysten tarvitsemia palveluja. Executive-jäsenet saavat myös 2 prosentin vuosipalautukset ostoksistaan.
Costco-ketjun myymälät ovat keskipinta-alaltaan 13 360 neliömetriä, mikä on noin puolitoista jalkapallokenttää. Costco ja muut warehouse clubit pyrkivät kustannusten karsimiseen kaikessa mahdollisessa: varastomyymälät sijaitsevat teollisuusalueiden isoissa halleissa, henkilökuntaa on minimimäärä, sähköä säästetään muun muassa kattoikkunoiden avulla, tavarat ovat noutovarastossa kuljetuslavoilla eikä mitään pakkaus- tai kuljetuspalveluja tarjota. Elintarvikkeet ovat saatavilla isoissa tukku- tai suurtalouspakkauksissa, ja mainontaa käytetään vain uuden myymälän avauksen yhteydessä.
Costcon oma merkki elintarvikkeissa on Kirkland Signature. Useimmissa Costco-varastomyymälöissä on myös pikaruokaravintola. Jäsenille myydään myös valmismatkoja nimellä Costco Travel.
Aiheesta muualla

Viralliset verkkosivut costco.com. Viitattu 15.11.2022. (englanniksi)
Kettu (täsmennyssivu)

Kettu tarkoittaa seuraavia asioita:
kettu eli punakettu, koiraeläin
ketut, koiraeläinten suku
Kettu, tähdistö
Kettu, saksalainen rikossarja
Kettu, Kajaanin kaupunginosa
Ketunleipä katso Käenkaali
sukunimenä:
Jussi Kettu (oik. Juha Kosonen), laulaja-lauluntekijä
Katja Kettu, kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kettu”, voi hakea sivunnimihaulla, laajalla sivunnimihaulla tai tekstihaulla.
Conan taistelija

| Conan taistelija |
| --- | --- |

Kirjailija:  Robert E. Howard
Kuvittaja:  Petri Hiltunen
Kieli:  suomi
Genre:  miekka ja magia
Kustantaja:  Jalava
Ulkoasu:  nidottu
Sivumäärä:  240
ISBN:  951-8954-55-0
Sarja: Conan barbaari
Edeltävä:  Conan ja demonit
Seuraava:  Conan Cimmerialainen
Löydä lisää kirjojaKirjallisuuden teemasivulta
Conan taistelija on suomenkielinen kokoelma Robert E. Howardin Conan barbaari -novelleja. Kirjan on toimittanut Markku Sadelehto ja sen julkaisi Jalava vuonna 1990. Se on Jalavan viidestä Conan-kokoelmasta toinen ja sen tarinat sijoittuvat kronologisesti sarjan keskivaiheille ja loppuun. Kolmessa ensimmäisessä tarinassa Conan on kokenut seikkailija, joka toimii usein myös sotapäällikkönä. Kahdessa viimeisessä tarinassa hän on kohonnut Akvilonian kuninkaaksi ja johtaa sitä vallankaappaajia ja ulkoisia vihollisia vastaan. Kokoelman on kuvittanut Petri Hiltunen.
Sisältö

”Musta kolossi” (Black Colossus, 1933)
”Noita on syntyvä” (A Witch Shall Be Born, 1934)
”Punaiset naulat” (Red Nails, 1936)
”Feeniks-lintu miekassa” (The Phoenix on the Sword, 1932)
”Tulipunainen linnoitus” (The Scarlet Citadel, 1933)
Vastaanotto

Juhani Hinkkanen arvosteli Aikakoneessa Conan taistelijan vuonna 1991. Hän sanoo Conan-novellien olevan miekka ja magia -genren perusteoksia ja siksi hankalia arvosteltaviksi. Hinkkasesta ne ovat ”mahdottoman hauskoja ja viihdyttäviä”, ja hän kuvailee Howardin olleen ”armoitettu tarinaniskijä ja juonenpunoja” joka ”osasi pitää juttunsa liikkeessä”. Huomiota herättää myös tarinoiden hillitön väkivaltaisuus sekä erityisesti Howardin mieltymys kuvata ulos pursuavia aivoja. Kokoelman parhaat novellit ovat ”Punaiset naulat” sekä ”Tulipunainen linnoitus”, jotka edustavat koko sarjan parhaimmistoa. Muut kirjaan valitut novellit ovat sinänsä toimivia mutta rutiininomaisia ja siten Conan-tarinoiden keskitasoa.
Ulkomaisia fantasiakirjailijoita -hakuteoksessa (2003) Jukka Halme kuvailee ”Mustaa kolossia” hienoksi tarinaksi, jossa Conan ensimmäistä kertaa komentaa suurta sotajoukkoa.
Costasiella kuroshimae

| Costasiella kuroshimae |
| --- | --- |

Tieteellinen luokittelu
Domeeni::  Aitotumaiset
Pääjakso::  Nilviäiset
Luokka::  Kotilot
Alaluokka::  Heterobranchia
Yläheimo::  Limapontioidea
Heimo::  Costasiellidae
Suku::  Costasiella
Laji::  kuroshimae
Kaksiosainen nimi
 Costasiella kuroshimae  Ichikawa, 1993 
Infobox OKNimi-testi OK: 
Costasiella kuroshimae, joka tunnetaan suomennettuna myös nimillä "lehtilisko" ja "merilammas", on pussikielikotiloiden lahkoon kuuluva merietanalaji.
Lajia kutsutaan triviaalisti "merilampaaksi" sen yleisen ulkonäön ja erityisesti selässä olevien, lampaanvillaa muistuttavien lisäkkeiden sille antaman muodon vuoksi. Nimi "kuroshimae" on annettu sille sen ensimmäisen havaintopaikan, japanilaisen Kuroshiman saaren perusteella.
C. kuroshimae kykenee fysiologiseen prosessiin nimeltä kleptoplastia, jossa ne säilyttää syömänsä levän kloroplastit eli viherhiukkaset. Kloroplastien imeminen levistä antaa niille tällöin mahdollisuuden suorittaa epäsuorasti fotosynteesiä.
Lajia on tavattu Japanin Kuroshimassa, Taketomissa, Okinawassa ja Riukiusaarilla.
Lajin kuvaus

C. kuroshimaen koko on yleensä 3 millimetristä 1 senttimetriin. Valkoiset, mutta mustakärkiset, sormimaiset tuntosarvet ovat jakautuneet pään molemmille puolille. Silmät ovat Costasiella-suvulle tyypillisesti hyvin lähellä toisiaan ja sijaitsevat tuntosarvien välissä pään yläosassa. Pään poikki kulkee pituussuunnassa valkeapohjainen ruskea kuvio, joka jakaa sen visuaalisesti kahtia ja joka muuttuu silmien jälkeen leveämmäksi ja tummemmaksi viivaksi. C. kuroshimae on yksi värikkäimmistä pussikielikotiloiden lajeista. Selässä olevan lisäkkeet jakautuvat seitsemään riviin ja peittävät lähes koko lajin rungon. Lisäkkeet ovat vihreitä, koska niissä on klorofylliä, ja niissä on valkoinen kärki.
Elinympäristö

C. kuroshimae elää useimpien Costasiellidae-heimon jäsenten tavoin Tyynenmeren länsiosan trooppisissa ja subtrooppisissa vesissä eli Filippiineillä, Indonesiassa ja Japanin rannikoilla. C. kuroshimae viettää suurimman osan elämästään Avrainvillea-levillä, joita se käyttää ravinnokseen ja joihin se munii enintään 10 metrin syvyydessä. Tiedetään myös, että monet lajit saalistavat sitä ja että sillä on kyky autotomoida lisäkkeitään ja erittää limaa puolustautuakseen ja paetakseen vihollisia helpommin. Tällä hetkellä sen ekologiasta on kuitenkin vain vähän tietoa, ja sen elintavoista on vielä paljon harmaata aluetta. Vaikka sen eliniästä luonnossa ei ole tietoja, sen arvioidaan nykyisten vastaavista lajeista saatujen tietojen perusteella elävän noin 2-vuotiaaksi.
Ravinto

C. kuroshimae syö pääasiassa Avrainvillea-levää, mutta toisinaan myös Rhipilia- ja Pseudochlorodesmis-levää. Se pystyy paikantaa ravintonsa tuntosarvissaan sijaitsevien erityisten kemoreseptorien avulla.
C. kuroshimae pystyy erottamaan klorofyllin levistä, joita se syö. Tämä edellyttää nautittujen plastidien viivästynyttä pilkkomista, ja ne varastoidaan lyhytaikaisesti sen selän lisäkkeisiin. Tämän lajin lisäkkeissä on suuri, läpikuultava pinta, ja nämä ominaisuudet on ehkä valittu helpottamaan fotosynteettistä toimintaa. Tätä kloroplastien sitomista kutsutaan kleptoplastiaksi. Joidenkin tutkimusten mukaan se voisi tarjota lajille lisäenergiansaannin ja antaa sille mahdollisuuden selviytyä kymmenen päivää ilman ravintoa. Plastidit olisivat energiavarasto, jota fotosynteesi tulisi lisäämään ja jonka tuotteet ovat käytettävissä vasta sen jälkeen, kun ne on hajotettu vanhenemisen tai ruoansulatuksen kautta. Muissa tutkimuksissa on kuitenkin esitetty, että klorofylli ei olisi aktiivinen C. kuroshimae -lajissa eikä lisäisi sen elinikää nälänhädän aikana.
Lisääntyminen

C. kuroshimae on hermafrodiitti, ja sen hedelmöitys tapahtuu sisäisesti. Laji laskee munat spiraalimaisesti levään laskeutuvassa nauhassa. Nämä rakenteet voivat sisältää jopa 500 munaa. Kuoriuduttuaan munista vapautuu toukkia, joista muodonvaihdoksen jälkeen kehittyy aikuisia yksilöitä.
Citroën C3 Picasso

| Citroën C3 Picasso |
| --- | --- |

Valmistustiedot
Valmistusmaa:   Brasilia  Slovakia
Valmistaja:  Citroën
Konserni:  Groupe PSA
Valmistusvuodet:  2008–2017
Korimalli:  5-ovinen tila-auto
Luokka:  M-segmentti
Seuraaja:  Citroën C3 Aircross
Teknisesti samankaltaisia:   PF1-pohjalevyn mallit  Citroën C-Elysée  Citroën C2  Citroën C3  Citroën C3-XR  Citroën C3 Aircross  Citroën C3 Pluriel  Citroën C4 Cactus  DS 3  Opel Crossland  Peugeot 1007  Peugeot 207  Peugeot 208 I  Peugeot 2008 I  Peugeot 301 
Tekniset tiedot
Pohjalevy:  PSA PF1
Moottori:  R4
Iskutilavuus:  1,4–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen robotti
Citroën C3 Picasso on Citroënin vuosina 2008–2017 valmistama pieni tila-automalli, joka perustuu tekniikaltaan Citroën C3:een. Sen seuraajaksi tuli crossover-malli Citroën C3 Aircross. Etelä-Amerikassa vuodesta 2010 lähtien myyty samanniminen malli on C3 Picasson maastohenkisempi versio.
Vuoden 2009 Euro NCAP -kolaritestistä C3 Picasso sai tulokseksi neljä tähteä viidestä.
Facelift-mallin Citroën C3 Picasso.
C3 Picasso esiteltiin Pariisin autonäyttelyssä syksyllä 2008. Kasvojenkohotuksen kokenut versio esiteltiin syksyllä 2012 samassa näyttelyssä. Malli sai uudistuksessa uuden etupuskurin, etusäleikön ja LED-päiväajovalot.
Aiheesta muualla

Kuvia tai muita tiedostoja aiheesta Citroën C3 Picasso Wikimedia Commonsissa
Keiteleen terveysasema

| Keiteleen terveysasema |
| --- | --- |
Osoite:  Sairaalatie 1, 72600 Keitele
Sijainti:  Keitele
Koordinaatit:  63.1782°N, 26.3548°E
Keiteleen terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keiteleen terveysasema on pohjoissavolaisessa Keiteleen kunnassa toimiva julkisen palvelun terveysasema. Terveysaseman toiminnasta vastaa Pohjois-Savon sairaanhoitopiirin Kysteri-liikelaitos.
Terveysaseman palvelee yleensä arkisin kello 8-16, perjantaisin kello 15 saakka. Arki-iltaisin kello 16–18 ja viikonloppuisin kello 8–18 on akuuttivastaanotto Keiteleen terveysasemalla tai naapurikunnassa Pielaveden terveysasemalla. Myöhäisiltapäivän ja viikonloppupäivien päivystysajat ovat avoinna myös naapurikuntien asukkaille (Pielavesi, Tervo, Vesanto).
Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Aiheesta muualla

Vastaanotto - Lääkärin, sairaanhoitajan ja terveydenhoitajan vastaanotot (Arkistoitu – Internet Archive) (keitele.fi)
Darasun

Darasun (ven. Дарасу́н) on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingoda-joen rannalla 66 kilometriä aluepiirin pääkaupungista Tšitasta kaakkoon ja 34 kilometriä Karymskojesta länteen. Taajaman kautta kulkee Siperian rautatie. Asukkaita on 7 300 henkeä (vuonna 2009).
Paikkakunta on syntynyt 1700-luvun alussa. Aluksi sen nimenä oli Ulzutujevo. Siperian radan rakentamisen yhteydessä vuonna 1897 perustettiin rautatieasema, joka sai myöhemmin nimen Darasun. Vuonna 1950 Ulzutujevosta tuli Darasunin kaupunkimainen taajama.
Darasunissa toimii kaivosteollisuuden laitteita valmistava konepaja. Taajamassa on kaksi keskikoulua, kulttuuritalo, kirjasto, kotiseutumuseo ja sairaala. Lähistöllä sijaitsee Darasunin kylpylä (Kurort-Darasun).
Aiheesta muualla

Darasun Taka-Baikalian tietosanakirjassa (venäjäksi)
Cliff Bastin

Cliff Bastin (14. maaliskuuta 1912 Heavitree, Englanti – 4. joulukuuta 1991) oli englantilainen jalkapalloilija, pelipaikaltaan vasen laitahyökkääjä.
Bastin debytoi Exeter Cityssä, ja vaihtoi Arsenaliin heinäkuussa 1929. Hän edusti seuraa ammattilaisuransa päättämiseen vuoteen 1947 asti. Bastin teki Arselanille pelaamissaan 395 ottelussa 178 maalia. Hän on joukkueen historian kolmanneksi paras maalintekijä. Hänet valittiin English Football Hall of Fameen vuonna 2009.
Keny Arkana

| Keny Arkana |
| --- | --- |
 Keny Arkana vuonna 2012
Henkilötiedot
Syntynyt: 20. joulukuuta 1982 (ikä 41) Boulogne-Billancourt, Pariisi, Ranska
Muusikko
Taiteilijanimi:  Keny Arkana 
Laulukielet:  ranska
Aktiivisena:  1996–
Tyylilajit:  hip hop (ranskalainen hip hop, poliittinen hip hop)
Levy-yhtiöt:  Because Music 
Aiheesta muualla
www.keny-arkana.com
  [ Muokkaa Wikidatassa ] [ ohje ]  
Keny Arkana (s. 20. joulukuuta 1982) on argentiinalais-ranskalainen räppääjä, joka toimii myös aktivistina. Hän perusti vuonna 2004 musiikkia tuottavan kansanliikkeen La Rage du People Noaille’n kaupunginosassa Marseillessa.
Diskografia > Albumit

L’Esquisse (2005)
Entre ciment et belle étoile (2006)
Désobeissance
L’Esquisse Vol. 2
Tout tourne autour du soleil (2012)
État d’urgence (2016)
L’Esquisse 3 (2017)
Diskografia > EP-levyt

Le missile est lancé (2004)
La Rage (2006)
Etat d’Urgence (2009)
Aiheesta muualla

Kuvia tai muita tiedostoja aiheesta Keny Arkana Wikimedia Commonsissa
Jääkiekon maailmanmestaruuskilpailut 2019

Jääkiekon maailman­mestaruus­kilpailut 2019 järjestettiin Slovakian Bratislavassa ja Košicessa. Samat kaupungit olivat maailman­mestaruus­kilpailujen isäntinä aiemmin, vuonna 2011. Suomi voitti kisoissa kolmannen maailman­mestaruutensa voittamalla loppuottelussa Kanadan maalein 3–1. Venäjä sai pronssia kukistamalla Tšekin pronssiottelussa numeroin 3–2 voitto­laukaus­kilpailun jälkeen.
Suomen voittoa on kutsuttu ihmeeksi. Voittajajoukkueessa oli mukana vain kaksi pelaajaa, jotka olivat pelanneet päättyneellä kaudella NHL:ssä eikä suurimmalla osalla ollut aiempaa kokemusta maailman­mestaruus­kilpailuista. Joukkuetta pidettiin ennen turnausta nimettömänä ja jopa yhtenä kaikkien aikojen heikoimmista.
Huomionarvoista turnauksessa oli myös se, että Britannia pääsi pelaamaan pääsarjassa ensimmäistä kertaa sitten vuoden 1994. Britannia tuli turnauksessa sijalle 13 ja pääsi siten pelaamaan pääsarjassa myös seuraavissa maailmanmestaruuskilpailuissa.
Slovakia valittiin kisaisännäksi 15. toukokuuta 2015. Se oli ainoa maa, joka haki kilpailujen järjestäjäksi.
Otteluareenat

| Bratislava> Ondrej Nepela Arena Kapasiteetti: 9 763 | Košice> Steel Aréna Kapasiteetti: 8 347 |
| --- | --- |
Joukkueet

| --- | --- |
 Lohko A (Košice)  Kanada (1)   Yhdysvallat (4)   Suomi (5)   Saksa (8)   Slovakia (10)   Tanska (12)   Ranska (13)   Iso-Britannia (22) :  Lohko B (Bratislava)  Ruotsi (2)   Venäjä (3)   Tšekki (6)   Sveitsi (7)   Norja (9)   Latvia (11)   Itävalta (17)   Italia (19)
Kokoonpanot

Jokaisen joukkueen kokoonpano koostui ainakin 15 kenttäpelaajasta (hyökkääjät ja puolustajat) ja kahdesta maalivahdista, ja enintään 22 kenttäpelaajasta ja kolmesta maalivahdista.
Jatkoajat

Jatkoaikojen pelaamiseen tuli muutoksia vuoden 2019 kisoihin:
Lohkopelien jatkoajat pelattiin aiempaan tapaan kolmella kenttäpelaajalla ja 5 minuutin jatkoaikoina. Jos peliä ei saatu ratkaistua jatkoajalla, ratkottiin ottelu voittolaukauksin.
Pudotuspelien jatkoajat pelattiin kolmella kenttäpelaajalla.
Puolivälierien, välierien ja pronssiottelun jatkoajat olivat 10 minuutin mittaisia, ja jos ottelua ei saatu ratkottua jatkoajalla, eteni ottelu voittolaukauskilpailuun.
Loppuottelun jatkoaika olisi kestänyt 20 minuuttia. Toisin kuin aiempina vuosina, loppuottelua ei olisi viety voittolaukauskilpailuun, vaan 20 minuutin jatkoaikoja olisi pelattu niin kauan, kunnes toinen joukkue olisi tehnyt maalin.
Tuomarit

Turnauksen tuomaristo ilmoitettiin 1. maaliskuuta 2019.
| Päätuomarit | Linjatuomarit |
| --- | --- |
  Tobias Björk   Martin Fraňo   Roman Gofman   Oliver Gouin   Jan Hribik   Brett Iverson   Mikko Kaukokari   Manuel Nikolic   Aleksi Rantala   Stephen Reneau   Jevgeni Romasko   Gordon Schukies   Maksim Sidorenko   Peter Stano   Jeremy Tufts   Linus Öhlund:   Andrew Dalton   Dmitri Goljak   William Hancock II   Rene Jensen   Roman Kaderli   Gleb Lazarev   Joep Leermakers   Miroslav Lhotský   Andreas Malmqvist   Dustin McCrank   Lauri Nikulainen   Brian Oliver   Jiří Ondráček   Dmitri Šišlo   Hannu Sormunen   Nathan Vanoosten
Alkusarja > Lohko A

| Sij>  | Joukkue | O | V | JAV | JAH | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 |  Kanada | 7 | 6 | 0 | 0 | 1 | 36 | 11 | +25 | 18 | Puolivälierät |
| 2 |  Suomi | 7 | 5 | 0 | 1 | 1 | 22 | 11 | +11 | 16 | Puolivälierät |
| 3 |  Saksa | 7 | 5 | 0 | 0 | 2 | 18 | 18 | 0 | 15 | Puolivälierät |
| 4 |  Yhdysvallat | 7 | 4 | 1 | 0 | 2 | 27 | 15 | +12 | 14 | Puolivälierät |
| 5 |  Slovakia (I) | 7 | 3 | 1 | 0 | 3 | 28 | 19 | +9 | 11 |  |
| 6 |  Tanska | 7 | 1 | 1 | 1 | 4 | 18 | 23 | −5 | 6 |  |
| 7 |  Iso-Britannia | 7 | 0 | 1 | 0 | 6 | 9 | 41 | −32 | 2 |  |
| 8 |  Ranska (P) | 7 | 0 | 0 | 2 | 5 | 14 | 34 | −20 | 2 | Putoaa 1. divisioonan A-lohkoon kaudeksi 2020 |
1 2  Ranska 3–4 Iso-Britannia (ja.)
↑  Sääntöjen mukaan kaksi huonoimmin sijoittunutta joukkuetta putoavat, mutta vuoden 2020 isäntämaa Sveitsi ei voi pudota.
|  |
| --- | --- | --- | --- | --- | --- |
10. toukokuuta 2019: 
| Suomi  |  | 3–1 |  |  Kanada |  |
| Yhdysvallat  |  | 1–4 |  |  Slovakia |  |
11. toukokuuta 2019: 
| Tanska  |  | 5–4 (vl.) |  |  Ranska |  |
| Saksa  |  | 3–1 |  |  Iso-Britannia |  |
| Slovakia  |  | 2–4 |  |  Suomi |  |
12. toukokuuta 2019: 
| Yhdysvallat  |  | 7–1 |  |  Ranska |  |
| Tanska  |  | 1–2 |  |  Saksa |  |
| Iso-Britannia  |  | 0–8 |  |  Kanada |  |
13. toukokuuta 2019: 
| Yhdysvallat  |  | 3–2 (ja.) |  |  Suomi |  |
| Slovakia  |  | 5–6 |  |  Kanada |  |
14. toukokuuta 2019: 
| Iso-Britannia  |  | 0–9 |  |  Tanska |  |
| Saksa  |  | 4–1 |  |  Ranska |  |
15. toukokuuta 2019: 
| Yhdysvallat  |  | 6–3 |  |  Iso-Britannia |  |
| Saksa  |  | 3–2 |  |  Slovakia |  |
16. toukokuuta 2019: 
| Kanada  |  | 5–2 |  |  Ranska |  |
| Suomi  |  | 3–1 |  |  Tanska |  |
17. toukokuuta 2019: 
| Ranska  |  | 3–6 |  |  Slovakia |  |
| Suomi  |  | 5–0 |  |  Iso-Britannia |  |
18. toukokuuta 2019: 
| Tanska  |  | 1–7 |  |  Yhdysvallat |  |
| Kanada  |  | 8–1 |  |  Saksa |  |
| Iso-Britannia  |  | 1–7 |  |  Slovakia |  |
19. toukokuuta 2019: 
| Saksa  |  | 1–3 |  |  Yhdysvallat |  |
| Ranska  |  | 0–3 |  |  Suomi |  |
20. toukokuuta 2019: 
| Ranska  |  | 3–4 (ja.) |  |  Iso-Britannia |  |
| Kanada  |  | 5–0 |  |  Tanska |  |
21. toukokuuta 2019: 
| Suomi  |  | 2–4 |  |  Saksa |  |
| Slovakia  |  | 2–1 (vl.) |  |  Tanska |  |
| Kanada  |  | 3–0 |  |  Yhdysvallat |  |
Alkusarja > Lohko B

| Sij>  | Joukkue | O | V | JAV | JAH | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 |  Venäjä | 7 | 7 | 0 | 0 | 0 | 36 | 7 | +29 | 21 | Puolivälierät |
| 2 |  Tšekki | 7 | 6 | 0 | 0 | 1 | 39 | 14 | +25 | 18 | Puolivälierät |
| 3 |  Ruotsi | 7 | 5 | 0 | 0 | 2 | 41 | 21 | +20 | 15 | Puolivälierät |
| 4 |  Sveitsi | 7 | 4 | 0 | 0 | 3 | 27 | 14 | +13 | 12 | Puolivälierät |
| 5 |  Latvia | 7 | 3 | 0 | 0 | 4 | 21 | 20 | +1 | 9 |  |
| 6 |  Norja | 7 | 2 | 0 | 0 | 5 | 19 | 33 | −14 | 6 |  |
| 7 |  Italia | 7 | 0 | 1 | 0 | 6 | 5 | 48 | −43 | 2 |  |
| 8 |  Itävalta (P) | 7 | 0 | 0 | 1 | 6 | 9 | 40 | −31 | 1 | Putoaa 1. divisioonan A-lohkoon kaudeksi 2020 |
↑  Sääntöjen mukaan kaksi huonoimmin sijoittunutta joukkuetta putoavat, mutta vuoden 2020 isäntämaa Sveitsi ei voi pudota.
| 0 | 1 | 2 | 3 | 4 | 5 |
| --- | --- | --- | --- | --- | --- |

10. toukokuuta 2019: 
| Venäjä  |  | 5–2 |  |  Norja |  |
| Tšekki  |  | 5–2 |  |  Ruotsi |  |
11. toukokuuta 2019: 
| Sveitsi  |  | 9–0 |  |  Italia |  |
| Latvia  |  | 5–2 |  |  Itävalta |  |
| Norja  |  | 2–7 |  |  Tšekki |  |
12. toukokuuta 2019: 
| Venäjä  |  | 5–0 |  |  Itävalta |  |
| Italia  |  | 0–8 |  |  Ruotsi |  |
| Latvia  |  | 1–3 |  |  Sveitsi |  |
13. toukokuuta 2019: 
| Venäjä  |  | 3–0 |  |  Tšekki |  |
| Norja  |  | 1–9 |  |  Ruotsi |  |
14. toukokuuta 2019: 
| Italia  |  | 0–3 |  |  Latvia |  |
| Sveitsi  |  | 4–0 |  |  Itävalta |  |
15. toukokuuta 2019: 
| Sveitsi  |  | 4–1 |  |  Norja |  |
| Venäjä  |  | 10–0 |  |  Italia |  |
16. toukokuuta 2019: 
| Ruotsi  |  | 9–1 |  |  Itävalta |  |
| Tšekki  |  | 6–3 |  |  Latvia |  |
17. toukokuuta 2019: 
| Itävalta  |  | 3–5 |  |  Norja |  |
| Tšekki  |  | 8–0 |  |  Italia |  |
18. toukokuuta 2019: 
| Latvia  |  | 1–3 |  |  Venäjä |  |
| Italia  |  | 1–7 |  |  Norja |  |
| Ruotsi  |  | 4–3 |  |  Sveitsi |  |
19. toukokuuta 2019: 
| Itävalta  |  | 0–8 |  |  Tšekki |  |
| Sveitsi  |  | 0–3 |  |  Venäjä |  |
20. toukokuuta 2019: 
| Ruotsi  |  | 5–4 |  |  Latvia |  |
| Itävalta  |  | 3–4 (vl.) |  |  Italia |  |
21. toukokuuta 2019: 
| Tšekki  |  | 5–4 |  |  Sveitsi |  |
| Norja  |  | 1–4 |  |  Latvia |  |
| Ruotsi  |  | 4–7 |  |  Venäjä |  |